<classify> KATIBU Mkuu Wizara ya Elimu, Sayansi na Teknolojia Dk. Leonard Akwilapo amesema, Wizara itakipatia Chuo Cha Kumbukumbu ya Mwalimu Nyerere Sh. Milioni 500 kwa ajili ya ujenzi wa hosteli za wanafunzi katika Kampasi ya Karume, Zanzibar.Dk. Akwilapo alisema wakati alipofanya ziara ya kikazi katika Kampasi ya Karume- Zanzibar leo, ambapo pamoja na mambo mengine amekagua maeneo ya chuo na kufanya kikao na wafanyakazi wote wa Kampasi hiyo.Aliseme Wizara inatambua umuhimu wa elimu na ndio maana inajitahidi kwenda na kasi na kauli ya Raisi John Magufuli ya Hapa kazi tu.Nisisitize tu kuwa fedha kwa ajili ya ujenzi zitatolewa mapema kwa Chuo ili kuunga mkono jitihada za Chuo za kutumia mapato yake ya ndani kwa kujenga Miundombinu ya kutolea elimu bora kwa wanafunzi,alisema.Alisema Wizara ya elimu inafanya kazi kubwa katika kuendeleza falsafa ya Baba wa Taifa ya kufuta ujinga, umaskini na maradhi, na katika kuunga mkono jitihada za Chuo, Wizara itasaidia ujenzi wa hosteli za wanafunzi ili zianze kujengwa haraka kwa lengo la kutatua changamoto ya makazi kwa wanafunzi.Katika hatua nyingine aliwapongeza wafanyakazi wa Kampasi ya Zanzibar kwa kufanya kazi kwa weledi na kuhakikisha Chuo kinajulikana hadi kuaminika na wakazi wa Zanzibar na wazazi Kukubali Kuwapeleka watoto wao kusoma katika Chuo hicho.Awali akiwasilisha taarifa ya Chuo, Mkuu wa Chuo Cha Kumbukumbu ya Mwalimu Nyerere Profesa Shadrack Mwakalila alisema kuwa Kampasi ya Karume inakuwa kwa kasi tangu kuanzishwa kwake, na kuwa idadi ya wanafunzi wanaodahiliwa imeongezeka siku hadi siku kutoka wanafunzi 22 hadi kufikia zaidi ya wanafunzi elfu moja.Alitaja changamoto zinazowakabili kuwa ni kukosekana kwa hosteli kwa kampasi Kampasi hiyo ya Karume Zanzibar, wanafunzi i,uvamizi wa maeneo ya Chuo na upungufu wa wafanyakazi.Naye Mkuu wa Kampasi ya Karume Zanzibar Dk.. Rose Mbwete aliahidi kuwa Chuo kitashirikiana vizuri na mamlaka zote husika katika kuhakikisha kinatekeleza majukumu yake vyema kwenye Jamii ili kuinua viwango vya elimu nchini.  <topic>: KITAIFA 